ai4bharat/Pralekha huggingface dataset:
பிரதமர் அலுவலகம்
வெள்ளை மாளிகையில் வரவேற்பு விழாவின்போது பிரதமர் அளித்த அறிக்கையின் தமிழாக்கம்
அதிபர் பைடன் அவர்களே,
முதல் பெண்மணி டாக்டர் ஜில் பைடன் அவர்களே,
மதிப்பிற்குரிய விருந்தினர்களே,
உற்சாகம் மிகுந்த இந்திய- அமெரிக்க நண்பர்களே,
அனைவருக்கும் வணக்கம்!
வெள்ளை மாளிகையில் இன்று அளிக்கப்பட்ட பிரம்மாண்டமான வரவேற்பு, இந்தியாவின் 1.4 பில்லியன் மக்களையும், அமெரிக்காவில் வசிக்கும் 4 மில்லியன் இந்திய வம்சாவளியினரையும் கௌரவித்ததைப் போல அமைந்திருந்தது. இதற்காக அதிபர் பைடன் மற்றும் டாக்டர் ஜில் பைடன் ஆகியோருக்கு மனமார்ந்த நன்றியைத் தெரிவித்துக் கொள்கிறேன்.
நண்பர்களே,
அமெரிக்காவில் வசிக்கும் இந்திய சமூகத்தினர், தங்களது திறமை, கடின உழைப்பு மற்றும் அர்ப்பணிப்பால் இந்தியாவிற்கு மேலும் பெருமை சேர்க்கின்றனர். நீங்கள் அனைவரும் தான் நமது உறவின் உண்மையான ஆற்றல். இந்தியா மற்றும் அமெரிக்காவின் சமுதாயங்களும், அமைப்புமுறைகளும் ஜனநாயக கோட்பாடுகளின் அடிப்படையில் அமைந்துள்ளன. கொவிட் தொற்றுக்குப் பிந்தைய காலத்தில் உலக வரிசை புதிய வடிவத்தை எடுத்து வருகிறது. இந்த காலகட்டத்தில் ஒட்டுமொத்த உலகின் திறன்களை மேம்படுத்துவதில் இந்திய- அமெரிக்க நட்புறவு முக்கிய காரணியாக விளங்கும். உலகளாவிய நன்மை, அமைதி, நிலைத்தன்மை மற்றும் செழிப்பை நோக்கி இணைந்து பணியாற்றுவதில் நாம் உறுதி பூண்டிருக்கிறோம். நமது வலிமையான கேந்திர கூட்டுமுயற்சி, ஜனநாயக சக்திக்கு ஒரு சிறந்த எடுத்துக்காட்டு.
நண்பர்களே,
இந்திய- அமெரிக்க உறவுகள், பிராந்திய மற்றும் உலகளாவிய விஷயங்கள் குறித்து அதிபர் பைடனும் நானும் இன்னும் சிறிது நேரத்தில் விரிவாக கலந்துரையாடவிருக்கிறோம். எங்களது பேச்சுவார்த்தை, எப்போதும் போல ஆக்கபூர்வமானதாக இருக்கும் என்று நம்புகிறேன். அமெரிக்க நாடாளுமன்றத்தில் மீண்டும் உரையாற்றும் வாய்ப்பு எனக்கு கிடைக்கும். இந்தியாவின் மூவர்ணங்களுடன், அமெரிக்காவின் “நட்சத்திரங்களும், வரிகளும்” எப்போதுமே புதிய உயரத்தை எட்ட வேண்டும் என்று இந்தியாவின் 1.4 பில்லியன் மக்களுடன், நானும் விழைகிறேன்.
ஜெய்ஹிந்த்!
அமெரிக்காவை இறைவன் ஆசீர்வதிக்கட்டும்.
மிக்க நன்றி!
PIB Headquarters
கொவிட்-19 - பிஐபி செய்தித் தொகுப்பு
28.05.2020
- மத்திய அமைச்சரவை தலைமைச் செயலகம்
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- வடகிழக்குப் பகுதி வளர்ச்சி அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- அறிவியல் மற்றும் தொழில்நுட்பத்துறை
(
சிறுபான்மையினர் நலன் அமைச்சகம்
ஜார்க்கண்டில் உள்ள பகூரில் ஜவஹர் நவோதயா வித்யாலயாவுக்கான அடிக்கல்லை திரு ரமேஷ் பொக்ரியால் 'நிஷாங்க்' முன்னிலையில் மெய்நிகர் முறையில் திரு முக்தர் அப்பாஸ் நக்வி நாட்டினார்
வரலாற்றிலேயே முதல் முறையாக, பிற்படுத்தப்பட்டோர், நலிவுற்றோர் மற்றும் சிறுபான்மையினர் அதிகமாக உள்ள பகுதிகளில் 99 ஜவஹர் நவோதயா வித்யாலயாக்களை மத்திய கல்வி அமைச்சகம் உருவாக்கி வருவதாக மத்திய சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி இன்று கூறினார்.
பெரும்பான்மையான ஜவஹர் நவோதயா வித்யாலயாக்கள் மத்திய கல்வி அமைச்சகம் மற்றும் மத்திய சிறுபான்மையினர் விவகாரங்கள் அமைச்சகம் ஆகியவற்றால் இணைந்து கட்டப்பட்டு வருவதாக திரு நக்வி தெரிவித்தார்.
ஜார்க்கண்டில் உள்ள பகூரில் ஜவஹர் நவோதயா வித்யாலயாவுக்கான அடிக்கல்லை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' முன்னிலையில் மெய்நிகர் முறையில் நாட்டிய திரு முக்தர் அப்பாஸ் நக்வி மேற்கண்டவாறு கூறினார்.
பிற்படுத்தப்பட்ட மற்றும் சிறுபான்மை வகுப்புகளை சேர்ந்த மாணவர்களுக்கும், ஊரக பகுதிகளில் உள்ள மாணவர்களுக்கும் தரமான கல்வியை மிகவும் குறைவான செலவில் ஜவஹர் நவோதயா வித்யாலயாக்கள் வழங்கும் என்று திரு நக்வி மேலும் கூறினார்.
பிற்படுத்தப்பட்டோர் மற்றும் சிறுபான்மையினர் அதிகமாக வாழும் பகுதிகளில் அமைக்கப்படும் ஜவஹர் நவோதயா வித்யாலயாக்களில் 1173 திறன்மிகு வகுப்பறைகளை அமைப்பதற்காக மத்திய சிறுபான்மையினர் விவகாரங்கள் அமைச்சகம் ரூபாய் 36 கோடியை வழங்கியுள்ளதாக அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662082
------
(Visitor Counter : 116
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய பால் தினத்தை முன்னிட்டு  வழங்கப்படும் தேசிய கோபால் ரத்னா விருது -2023- க்கு பரிந்துரைகள் வரவேற்கப்படுகின்றன
மீன்வளம், கால்நடைப் பராமரிப்பு மற்றும் பால்வள அமைச்சகத்தின் கால்நடைப் பராமரிப்பு மற்றும் பால்வளத் துறை, 2023 ஆம் ஆண்டிற்கான தேசிய கோபால் ரத்னா விருதுக்கான பரிந்துரைகளை தேசிய விருது இணையப்பக்கமான https://awards.gov.in மூலம் 15.08.2023 முதல் ஆன்லைனில் வரவேற்கிறது. வேட்புமனு / விண்ணப்பங்களை சமர்ப்பிக்க 15.09.2023 கடைசி தேதி ஆகும்.
பால் உற்பத்தி செய்யும் விவசாயிகள், பால் கூட்டுறவு சங்கங்கள்/ வேளாண் உற்பத்தி அமைப்புகள்  மற்றும் செயற்கை கருவூட்டல் தொழில்நுட்ப வல்லுநர்களை ஊக்குவிக்கும் நோக்குடன், இத்துறை 2023 ஆம் ஆண்டில் பின்வரும் பிரிவுகளில் தேசிய கோபால் ரத்னா விருதினை வழங்குகிறது.
தேசிய கோபால் ரத்னாவிருது 2023 என்பது, தகுதிச் சான்றிதழ், நினைவுப்பரிசு மற்றும் சிறந்த பால் பண்ணையாளர் மற்றும் சிறந்த டி.சி.எஸ் / எஃப்.பி.ஓ / எம்.பி.சி ஆகிய முதல் இரண்டு பிரிவுகளில் பின்வருவனவற்றைக் கொண்டுள்ளது:
முதல் இடத்திற்கு ரூ.5 லட்சம்/-
2-வது இடத்திற்கு ரூ.3 லட்சம்
3-வது இடத்திற்கு ரூ.2 லட்சம்
சிறந்த செயற்கை கருவூட்டல் தொழில்நுட்ப வல்லுநர்  பிரிவில், மூன்று தரவரிசைகளுக்கும் தகுதிச்சான்றிதழ் மற்றும் நினைவுப் பரிசு மட்டுமே வழங்கப்படும்.
தேசிய பால் தினத்தை முன்னிட்டு  இவ்விருதுகள் வழங்கப்பட உள்ளன. தகுதி மற்றும் பரிந்துரையின் ஆன்லைன் செயல்முறை பற்றிய கூடுதல் விவரங்களுக்கு, https://awards.gov.in அல்லது https://dahd.nic.in என்ற வலைத்தளத்தைப் பார்வையிடலாம்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 204.60 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 204.60 கோடிக்கும் அதிகமான  டோஸ்கள் செலுத்தப்பட்டுள்ளன. 2,71,14,804 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.91 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.32 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.49 சதவீதமாக உள்ளது. கடந்த 24 மணி நேரத்தில் 17,897 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,33,83,787.
இந்தியாவில் கடந்த 24 மணி நேரத்தில் 13,734 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,11,102 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.58 கோடி . வாராந்திரத் தொற்று 4.79 சதவீதமாக உள்ளது. தினசரித் தொற்று விகிதம் 3.34 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847209
பிரதமர் அலுவலகம்
ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட சோகமான விபத்து காரணமாக உயிரிழந்தோருக்குப் பிரதமர் இரங்கல்
உயிரிழந்தோர் குடும்பங்களுக்கு பிஎம்என்ஆர்எஃப் நிதியிலிருந்து கருணைத் தொகை வழங்க ஒப்புதல்
ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட கோரமான விபத்து காரணமாக உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
உயிரிழந்தோர் குடும்பங்களுக்குப் பிரதமரின் தேசிய நிவாரண  நிதியிலிருந்து கருணைத் தொகை வழங்கவும் பிரதமர் ஒப்புதல் அளித்துள்ளார்.
பிரதமர் அலுவலக டுவிட்டரில் கூறியிருப்பதாவது ;
“ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட கோர விபத்தில் ஏற்பட்ட உயிரிழப்புகளால் துயரடைந்தேன். உயிரிழந்தோர் குடும்பங்களுக்கு இரங்கல். உயிரிழந்தோரின் குடும்பத்தினருக்கு பிஎம்என்ஆர்எஃப் நிதியிலிருந்து தலா ரூ.2 லட்சம் கருணைத் தொகை வழங்கப்படும்: பிரதமர்”
மின்னணு மற்றும் தகவல் தொழில்நுட்பம்
தொழில்நுட்பத்துடன் கூடிய நிர்வாகத்தில் வளர்ச்சியை நோக்கி செல்ல, ஒருமித்த எண்ணம் கொண்ட நாடுகளுடன் இணைய இந்தியா தயார் : மத்திய அமைச்சர் ராஜீவ் சந்திரசேகர்
தொழில்நுட்பத்துடன் கூடிய நிர்வாகத்தில் வளர்ச்சியை நோக்கி செல்ல, ஒருமித்த எண்ணம் கொண்ட நாடுகளுடன் இணைய இந்தியா தயார் என தகவல் தொழில்நுட்பத்துறை இணையமைச்சர் ராஜீவ் சந்திரசேகர் கூறியுள்ளார்.
வர்த்தகம் மற்றும் வளர்ச்சி குறித்த ஐ.நா மாநாட்டின்  15வது கூட்டத்துக்கு முன்னதாக, இணைய கருத்தரங்குக்கு ஏற்பாடு செய்யப்பட்டது. இதில் இந்தியா, இந்தோனேஷியா மற்றும் இலங்கை ஆகிய நாடுகளைச் சேர்ந்த அமைச்சர்கள் கலந்து கொண்டு கொள்கை பேச்சுவார்த்தை குறித்து ஆலோசித்தனர். இதில் அவர்கள் டிஜிட்டல் உள்ளடக்கம் மற்றும் சமூக மேம்பாடு குறித்து தங்கள் அனுபவங்களை பகிர்ந்து கொண்டனர்.
இந்தியா சார்பில் மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர் கலந்து கொண்டு இந்தியாவின் டிஜிட்டல் நடவடிக்கை குறித்து பேசினார்.
டிஜிட்டல்மயமாக்கத்தில் இந்தியாவின் வெற்றிக் கதை, பொதுத்துறை மற்றும் தனியார் பங்களிப்புடன் நடக்கிறது எனவும், உலகத்திற்கு புதுமையான தீர்வுகளை வழங்கும், உலகளாவிய தொழில்நுட்ப சூழலில் இரண்டும் பங்காற்றுகிறது எனவும் மத்திய அமைச்சர் கூறினார்.
இணையதள இணைப்பில், மிகப் பெரிய இணைக்கப்பட்ட நாடுகளில் ஒன்றாக இந்தியா உள்ளது எனவும், சுமார் 80 கோடி பேர் இணையதள இணைப்புடன் உள்ளனர் என்றும் அமைச்சர் திரு ராஜீவ் சந்திரசேகர் தெரிவித்தார்.
உலகின் மிகப் பெரிய ஊரக பிராட்பேண்டு இணைப்பு திட்டங்களில் ஒன்றும், இந்தியாவில் செயல்படுத்தப்படுகிறது என அவர் கூறினார்.
தொழில்நுட்பத்துடன் கூடிய நிர்வாகத்தில் வளர்ச்சியை நோக்கி செல்ல, ஒருமித்த எண்ணம் கொண்ட நாடுகளுடன் இணைய இந்தியா தயார் என அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751345
ஆயுஷ்
மூலிகை தாவரங்கள் சாகுபடியை ஊக்குவிக்க தொழில்துறை அமைப்புகளுடன் ஆயுஷ் அமைச்சகம் புரிந்துணர்வு ஒப்பந்தம்
மூலிகை தாவரங்கள் சாகுபடியை ஊக்குவிக்க முக்கிய ஆயுஷ் மற்றும் மூலிகை தொழில் அமைப்புகளுடன், ஆயுஷ் அமைச்சகம் இன்று புரிந்துணர்வு ஒப்பந்தம் செய்தது வரலாற்று சிறப்பு மிக்க நிகழ்வாகும்.
ஏடிஎம்எம் , மும்பை, ஏஎம்ஏஎம் , புதுதில்லி, ஏஎம்எம்ஓஐ திருச்சூர், எஎச்என்எம்ஐ, மும்பை; எப்ஐசிசிஐ  , தில்லி மற்றும் சிஐஐ, தில்லி ஆகிய அமைப்புகளுடன் இந்த புரிந்துணர்வு ஒப்பந்தம் செய்யப்பட்டது.
ஆயுஷ் அமைச்சக செயலாளர் ராஜேஷ் கொடேச்சா முன்னிலையில் இந்த ஒப்பந்தம் கையெழுத்திடப்பட்டது. தொழில் துறையினருக்கு தேவையான அனைத்து உதவிகளையும் ஆயுஷ் அமைச்சகம் வழங்கும் என்றும், அனைவரும் ஒருங்கிணைந்த குழுவாக செயல்பட்டு பிரச்னைகளுக்கு தீர்வு காண வேண்டும் என்றும் ராஜேஷ் கொடேச்சா கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleaseIframePage.aspx?PRID=1658765
(Visitor Counter : 128
இளைஞர் நலன் மற்றும் விளையாட்டு அமைச்சகம்
இரண்டாவது தரவரிசை தொடரில் பங்கேற்க 27 மல்யுத்த வீரர்களை கொண்ட அணிக்கு மேற்பார்வைகுழு அனுமதி அளித்துள்ளது
எகிப்தில் நடைபெறவுள்ள 2வது தரவரிசையான இப்ராஹிம் முஸ்தபா போட்டித்தொடரில் பங்கேற்க, 27 மல்யுத்த வீரர்கள் உட்பட 43 பேர் கொண்ட அணிக்கு மத்திய இளைஞர் நலன் மற்றும் விளையாட்டுத்துறை அமைச்சகத்தின் மேற்பார்வைகுழு அனுமதி அளித்துள்ளது.
எகிப்து நாட்டின் அலெக்ஸாண்டிரியா நகரில் இப்போட்டி பிப்ரவரி 23ம் தேதி தொடங்கி 26ம் தேதிவரை நடைபெறவுள்ளது. சீனியர் ஆசிய சாம்பியன்ஷிப் 2023, சீனியர் உலக சாம்பியன்ஷிப் 2023 ஆகிய போட்டித் தொடர்களில் பங்கேற்பதற்கான தரவரிசைப்புள்ளிகளை பெறுவதற்கு இப்போட்டி முக்கியமானதாகும்.
9 ஃப்ரி ஸ்டைல் மல்யுத்த வீரர்கள், 8 மகளிர் மல்யுத்த வீரர்கள், பத்து கிரேக்கோ ரோமன் மல்யுத்த வீரர்களுடன் 16 பயிற்சியாளர்கள் மற்றும் துணைப்பணியாளர்கள் இடம்பெற்றுள்ளனர்.
ஒலிம்பிக் பதக்கவேட்டை திட்டத்தில் உள்ள அஷு 67 கிலோகிராம், பட்டேரி 65 கிலோகிராம், சுஜித் 65 கிலோகிராம் ஆகிய 3 வீரர்களுடன் 27 மல்யுத்த வீரர்கள் இடம்பெற்றுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleasePage.aspx?PRID=1900702
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.31 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.31 கோடிக்கும் அதிகமான  டோஸ்கள் செலுத்தப்பட்டுள்ளன. 2,45,16,503 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.38 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,070 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,13,440.
இந்தியாவில் கடந்த 24 மணி நேரத்தில் 2,706 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,78,267 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85 கோடி . வாராந்திரத் தொற்று 0.58 சதவீதமாக உள்ளது. தினசரித் தொற்று விகிதம் 0.97 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1829329
பிரதமர் அலுவலகம்
நடிகர் புனீத் ராஜ்குமார் மறைவுக்கு பிரதமர் இரங்கல்
நடிகர் புனீத் ராஜ்குமார் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
இது குறித்த ட்விட்டரில் பிரதமர் கூறியதாவது:
‘‘வளர்ந்து வந்த திறமையான நடிகர் புனீத் ராஜ்குமாரை, விதி கொடூரமாக நம்மிடம் இருந்து பறித்துவிட்டது. இது இறந்து போகும் வயது அல்ல. அவரது பணிகள் மற்றும் சிறந்த ஆளுமையை, வரும் தலைமுறையினரும் அன்புடன் நினைவுகூரும். அவரது குடும்பத்தினருக்கும் மற்றும் அபிமானிகளுக்கும் இரங்கல்கள். ஓம் சாந்தி.’’
பிரதமர் அலுவலகம்
ஆண்களுக்கான 3000 மீட்டர் ஸ்டீபிள்சேஸ் போட்டியில் வெள்ளிப் பதக்கம் வென்ற அவினாஷ் சாப்லேக்கு பிரதமர் வாழ்த்து
பர்மிங்காம் 2022 காமன்வெல்த் விளையாட்டுப் போட்டியில் ஆடவருக்கான 3000 மீட்டர் ஸ்டீபிள் சேஸ் போட்டியில் வெள்ளிப் பதக்கம் வென்ற அவினாஷ் சாப்லேக்கு பிரதமர் திரு நரேந்திர மோடி வாழ்த்து தெரிவித்துள்ளார். அவினாஷ் சாப்லேயின் ராணுவத்துடனான தொடர்பு குறித்து குறிப்பிட்டுள்ள திரு மோடி, சாப்லேயுடனான தமது சமீபத்திய உரையாடலையும் பகிர்ந்து கொண்டுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"அவினாஷ் சாப்லே ஒரு சிறந்த இளைஞர். ஆண்களுக்கான 3000 மீட்டர் ஸ்டீப்பிள் சேஸ் போட்டியில் வெள்ளிப் பதக்கம் வென்றதில் நான் மகிழ்ச்சியடைகிறேன். ராணுவத்துடனான தனது தொடர்பு, பல தடைகளை அவர் எவ்வாறு சமாளித்தார் என்பது பற்றிய எங்களின் சமீபத்திய உரையாடலைப் பகிர்ந்து கொள்கிறோம். அவரது வாழ்க்கைப் பயணம் மிகவும் ஊக்கமளிக்கிறது. "
உள்துறை அமைச்சகம்
செல்வி ரோசி சங்மா மற்றும் திரு.சாமுவேல் சங்மா ஆகியோரது மரணங்களில் சிபிஐ விசாரணை வேண்டும் என உள்துறை அமைச்சகம் கோரிக்கை
செல்வி ரோசி சங்மா மற்றும் திரு.சாமுவேல் சங்மா ஆகியோரது மரணங்களில் சிபிஐ விசாரணை வேண்டும் என உள்துறை அமைச்சகம் கோரிக்கை விடுத்துள்ளது.
இந்த வழக்கு செல்வி ரோசி சங்மா கடந்த ஜூன் 24 ஆம் தேதி குர்கானில் உள்ள மருத்துவமனையில் மருத்துவ பிரச்னைகளால் உயிரிழந்தது தொடர்பானது. இது தொடர்பாக, அவரது உறவினர் திரு.சாமுவேல் சங்மா, ரோசியின் மருத்து சிகிச்சையில் குறைபாடு உள்ளதாகக் கூறி மருத்துவர்கள் மற்றும் மருத்துவமனை பணியாளர்களுடம் வாக்குவாதத்தில் ஈடுபட்டார். இதற்கு அடுத்த நாள், அதாவது ஜூன் 25 ஆம் தேதி, புதுதில்லி அவர் உயிரிழந்த தகவல் தில்லி காவல்துறைக்கு கிடைத்தது.
ரோசியின் குடும்பத்தினர் மருத்துவமனையின் அலட்சியத்தால் தான் அவர் உயிரிழந்ததாக குற்றம்சாட்டியுள்ளனர். மேலும், திரு.சாமுவேல் சங்மா மருத்துவமனை ஊழியர்களால் கொலை செய்யப்பட்டிருக்காலம் என குடும்பத்தினர் சந்தேகம் தெரிவித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1735205
பிரதமர் அலுவலகம்
மேகாலயா மாநிலம் ஷில்லாங்கில் பல்வேறு வளர்ச்சித் திட்டங்களின் துவக்க விழாவில் பிரதமரின் உரை
மேகாலயா ஆளுநர் பிரிகேடியர் பி.டி. மிஸ்ரா அவர்களே, முதலமைச்சர் திரு சங்மா அவர்களே, அமைச்சரவை நண்பர்கள் திரு அமித் ஷா அவர்களே, திரு சர்பானந்தா சோனோவால் அவர்களே, திரு கிரண் ரிஜிஜூ அவர்களே, திரு ஜி. கிஷன் ரெட்டி அவர்களே, திரு பி. எல். வர்மா அவர்களே, மணிப்பூர், மிசோரம், அசாம், அருணாச்சலப்பிரதேசம், திரிபுரா மற்றும் சிக்கிம் மாநில முதலமைச்சர்களே, சகோதர சகோதரிகளே!
மேகாலயா, இயற்கை மற்றும் கலாச்சாரத்தில் வளமான மாநிலம் ஆகும். இந்த வளம், உங்களது விருந்தோம்பலிலும் பிரதிபலிக்கிறது. இணைப்பு, கல்வி, திறன் மற்றும் வேலைவாய்ப்பு தொடர்பான திட்டங்களைப் பெற்றிருக்கும் மேகாலய மாநில சகோதர, சகோதரிகள் அனைவருக்கும் எனது மனமார்ந்த வாழ்த்துகள்.
வடகிழக்கு மாநிலங்களின் வளர்ச்சிக்கு தடையாக இருந்த இடையூறுகளுக்கு கடந்த எட்டு ஆண்டுகளில் நாம் முற்றுப்புள்ளி வைத்துள்ளோம். ஊழல், ஏற்றத்தாழ்வு, தீவிரவாதம், வாக்குவங்கி அரசியல், கிடப்பில் போடப்பட்ட திட்டங்கள் முதலியவற்றைக் களைய தீவிர முயற்சிகளை நாங்கள் மேற்கொண்டு வருகிறோம். இது போன்ற பிரச்சனைகள் மிகவும் ஆழமானவை என்ற காரணத்தால், இவற்றை வேரிலிருந்து அழிப்பதற்கு நாம் அனைவரும் இணைந்து செயல்பட வேண்டும். வளர்ச்சிப் பணிகளை விரைவுப்படுத்தும் நமது முயற்சிக்கு நல்ல பலன்கள் கிடைத்துள்ளன. அது மட்டுமல்லாமல் விளையாட்டை நோக்கிய புதிய அணுகுமுறையோடு மத்திய அரசு முன்னேறி வருகிறது. நாட்டின் முதல் விளையாட்டு பல்கலைக்கழகம், வடகிழக்கு பகுதியில்தான் அமைக்கப்பட்டுள்ளது. பல்வேறு வசதிகளுடன் கூடிய அரங்கு, கால்பந்தாட்ட மைதானம், தடகள வீரர்களுக்கான களம் உட்பட 90 திட்டங்கள் வடகிழக்கு மாநிலங்களில் ஏற்படுத்தப்பட்டு வருகின்றன. கத்தாரில் வெளிநாட்டு வீரர்கள் கலந்து கொள்ளும் கால்பந்து விளையாட்டை நாம் அனைவரும் கூர்ந்து கவனித்து வருகிறோம். நமது இளைஞர்களின் சக்தியில் எனக்கு பரிபூரண நம்பிக்கை இருப்பதால், அதுபோன்ற ஓர் நிகழ்வை இந்தியாவில் நாமும் கொண்டாடும் காலம் வெகு தொலைவில் இல்லை என்பதை தீவிரமாக நம்புகிறேன்.
நண்பர்களே,
இந்த வருடம், உள்கட்டமைப்பிற்காக மத்திய அரசு ரூ. 7 லட்சம் கோடியை செலவு செய்கிறது. 8 ஆண்டுகளுக்கு முன்பு இந்த தொகை வெறும் ரூ. 2 லட்சம் கோடியாகவே இருந்தது. தற்போது உள்கட்டமைப்பு வளர்ச்சிக்காக ஏராளமான மாநிலங்கள் போட்டி போட்டு வருகின்றன. வளர்ச்சிக்கான போட்டியைக் காண முடிகிறது. இதனால் மிக அதிக பயனடைந்து இருப்பது வடகிழக்கு பகுதிகள் தான். ரயில், விமானம் வாயிலாக மேகாலயா உள்ளிட்ட வடகிழக்கு மாகாணங்களின் இணைப்பு மேம்படுத்தப்பட்டுள்ளன.
கிறிஸ்துமஸ் பண்டிகை நெருங்கி வருவதால் வடகிழக்கு பகுதியில் இருந்து நாட்டு மக்கள் அனைவருக்கும் எனது வாழ்த்துகளைத் தெரிவித்துக் கொள்ள விரும்புகிறேன். உங்கள் அனைவருக்கும் மீண்டும் ஒருமுறை எனது மனமார்ந்த நல்வாழ்த்துகள்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
அறிவியல் மற்றும் தொழில்நுட்பத்துறை
சர்வதேச அறிவியல் வெளியீடுகளில் 7ம் இடத்தில் இருந்து இந்தியா 3ம் இடத்திற்கு முன்னேறியிருக்கிறது - மத்திய அமைச்சர் டாக்டர். ஜிதேந்திர சிங்
அறிவியல் வெளியீடுகளில் சர்வதேச தரவரிசையில் இந்தியா 7-வது இடத்தில் இருந்து, 3-ம் இடத்திற்கு முன்னேறியிருப்பதாக மத்திய அறிவியல் தொழில்நுட்பத்துறை அமைச்சர் டாக்டர் ஜிதேந்திர சிங்க தெரிவித்துள்ளார். அறிவியல் மற்றும் தொழில்நுட்பத்துறைச் செயலாளர் மற்றும உயர் அதிகாரிகளுடன் நடத்திய ஆய்வுக் கூட்டத்திற்கு பிறகு அவர் இதனைத் தெரிவித்தார். சுதந்திரமாகக் பணியாற்றும் சூழலை திரு.நரேந்திர மோடி உருவாக்கிக் கொடுத்ததே, இந்தியாவின் இந்த சாதனைக்கு காரணம் எனவும் அவர் கூறினார்.
அமெரிக்காவின் தேசிய அறிவியல் கூட்டமைப்பின், அறிவியல் மற்றும் பொறியியல் காரணிகள் 2022 அறிக்கையில், சர்வதேச அளவில் அறிவியல் வெளியீடுகளில், கடந்த 2010ம் ஆண்டு 7ம் இடத்தில் இருந்த இந்தியா, 2020ம் ஆண்டு 3ம் இடத்திற்கு முன்றேயிருக்கிறது என்றுத் தெரிவிக்கப்பட்டிருப்பதைச் சுட்டிக்காட்டினார். இதேபோல் 2010ம் ஆண்டு 60,555 ஆக இருந்த இந்திய அறிவியலாளர்களின் வெளியிடுகளின் எண்ணிக்கை, 2020ம் ஆண்டு 1,49,213-ஆக அதிகரித்திருப்பதையும் மத்திய அமைச்சர் சுட்டிக்காட்டினார்.
கடந்த 8 ஆண்டுகளில், அறிவியல் துறைக்கு பிரதமர் அளித்த ஊக்கம் காரணமாக, அறிவியல் சக்தி, தற்சார்பு இந்தியா இலக்கை அடைவதில் முக்கியப் பங்கு வகிக்கும் என அவர் நம்பிக்கை தெரிவித்தார்.
அறிவியல் மற்றும் பொறியியல் துறை முனைவர்களின் தரவரிசையில் இந்தியா தற்போது 3ம் இடம் வகிப்பதாகப் பெருமிதம் தெரிவித்த டாக்டர் திரு. ஜிதேந்திர சிங், கடந்த 3 ஆண்டுகளில், இந்திய விஞ்ஞானிகளுக்கு வழங்கப்படும் காப்புரிமை 2,511 –ல் இருந்து 5,629ஆக அதிகரித்திருக்கிறது என்றும் கூறினார்.
கடந்த ஆண்டுடன் ஒப்பிடும்போது, 2023-2024 நிதியாண்டுக்கான மத்திய அரசின் நிதிநிலை அறிக்கையில், அறிவியல் மற்றும் தொழில்நுட்பத்துறைக்குக் கூடுதலாக 20 சதவீதம் நிதி ஒதுக்கீடு செய்யப்பட வாய்ப்பு இருப்பதாக, மூத்த அதிகாரி ஒருவர் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நாடு முழுவதும் உள்ள பொலிவுறு நகர இயக்கத்தினை விரைவுபடுத்த மற்ற நகரத் தலைவர்களின் அனுபவங்களிலிருந்தும் சிறந்த நடைமுறைகளிலிருந்தும் பொலிவுறு நகரத் தலைமை நிர்வாகிகள் கற்றிட வேண்டுமென்று திரு.ஹர்தீப் பூரி வலியுறுத்தியுள்ளார்
நாடு முழுவதும் நிகழ்ந்துவரும் பொலிவுறு நகர இயக்கத்தினை விரைவுப்படுத்திட மற்றபிற நகரத் தலைவர்களின் அனுபவங்களிலிருந்தும் சிறந்த நடைமுறைகளிலிருந்தும் பொலிவுறு நகரத் தலைமை நிர்வாகிகள் கற்றிட வேண்டுமென்று மத்திய வீட்டு வசதி மற்றும் நகர்ப்புற விவகாரங்கள் துறை இணையமைச்சர்  திரு.ஹர்தீப் பூரி வலியுறுத்தியுள்ளார். மத்தியப்பிரதேச முதலமைச்சர் திரு.ஷிவ்ராஜ் சிங் சவ்கானுடன் போபாலில் இன்று  பொலிவுறு நகரங்களின் தலைமை நிர்வாக அதிகாரிகளுக்கான முதலாவது 2 நாள் உச்ச நிலைக் கருத்தரங்கை தொடங்கி வைத்து அவர் உரையாற்றினார். பிரதமர் திரு.நரேந்திர மோடி தலைமையின் கீழ் மேற்கொள்ளப்பட்டிருக்கும் திட்டமிட்ட நகரமயமாதல் முயற்சியில் மத்திய வீட்டு வசதி மற்றும் நகர்ப்புற விவகாரங்கள் அமைச்சகத்தின் விரிவான நன்கு வடிவமைக்கப்பட்ட முக்கிய இயக்கம் இது என்று குறிப்பிட்ட திரு.பூரி, திட்டமிட்ட காலத்திற்கு முன்பாகவே இலக்குகளை எட்டுகிற வகையில் அமைச்சகம் செயல்பட்டு வருகிறது என்றார். போபால் நகர மேயரும், மத்திய- மாநில அரசு அலுவலர்களும் இந்த கருத்தரங்கில் பங்கேற்கின்றனர்.
இந்த நிகழ்ச்சியில் பேசிய ம.பி. முதலமைச்சர் திரு.ஷிவ்ராஜ் சிங் சவ்கான், பிரதமர் திரு. மோடி தலைமையின் கீழ் பாரதம் ஆக்கப்பூர்வமான மாற்றத்தை கண்டு வருகிறது என்றும், மத்திய பிரதேசம் அனைத்துத் துறைகளிலும் வளர்ச்சிப் பாதையில் வேகமாக வளர்ச்சி அடைந்து வருகிறது என்றும் கூறினார். மத்திய பிரதேச நகரங்களில் தூய்மை முதல் பொலிவுறு நகரம் வரையிலான இயக்கங்களில் மாநில நகர்ப்புற வளர்ச்சி அமைச்சகம் வெகுவான மாற்றங்களை செய்து வருவதற்கு பாராட்டுத் தெரிவித்த அவர், மத்திய பிரதேசத்தின் 7 பொலிவுறு நகரங்களிலும் அடுத்த 2 மாதங்களில் ஒருங்கிணைந்த கட்டளை மற்றும் கட்டுப்பாட்டு மையங்கள் அமைக்கப்பட்டு விடும் என்று உறுதி அளித்தார். நாட்டின் 9-வது பொலிவுறு நகர மையமாக போபால் பொலிவுறு நகரத்தின் ஒருங்கிணைந்த கட்டளை மற்றும் கட்டுப்பாட்டு மையமும் கோவிந்தபுராவில் இன்று தொடங்கப்பட்டது.
மேலும் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 148
பிரதமர் அலுவலகம்
நேபாளத்தின் லும்பினிக்கு பிரதமர் திரு நரேந்திர மோடி பயணம் 
பிரதமரின் புறப்பாடு அறிக்கை
நேபாளத்தின் பிரதமர் திரு ஷேர் பகதூர் தியூபா அவர்களின் அழைப்பின் பேரில் மே 16 அன்று நான் நேபாளத்தின் லும்பினிக்கு செல்கிறேன்.
புத்த ஜெயந்தியை முன்னிட்டு மாயாதேவி கோவிலில் பிரார்த்தனை செய்ய ஆவலுடன் காத்திருக்கிறேன். புத்தர் பிறந்த புனித தலத்திற்கு மரியாதை செலுத்துவதற்காக லட்சக்கணக்கான இந்தியர்களின் அடிச்சுவடுகளைப் பின்பற்றுவதில் நான் பெருமைப்படுகிறேன்.
கடந்த மாதம் பிரதமர் தியூபாவின் இந்தியப் பயணத்தின் போது எங்களது ஆக்கப்பூர்வமான கலந்துரையாடல்களுக்குப் பிறகு, அவரை மீண்டும் சந்திப்பதையும் எதிர்பார்க்கிறேன். புனல் மின்சாரம், மேம்பாடு மற்றும் இணைப்பு உள்ளிட்ட பல துறைகளில் ஒத்துழைப்பை விரிவுபடுத்துவதற்கான எங்கள் பகிரப்பட்ட புரிதலை நாங்கள் தொடர்ந்து உருவாக்குவோம்.
புனித மாயாதேவி கோயிலுக்குச் செல்வதைத் தவிர, லும்பினி மடாலயத்தில் உள்ள புத்த கலாச்சாரம் மற்றும் பாரம்பரியத்திற்கான இந்திய சர்வதேச மையத்தின் பூமி பூஜை நிகழ்ச்சியில் நான் பங்கேற்கிறேன். நேபாள அரசால் நடத்தப்படும் புத்த ஜெயந்தி விழாவைக் குறிக்கும் கொண்டாட்டங்களிலும் நானும் கலந்துகொள்கிறேன்.
நேபாளத்துடனான நமது உறவு இணையற்றது. இந்தியாவிற்கும் நேபாளத்திற்கும் இடையிலான நாகரீகரீதியிலான, மக்களிடையேயான தொடர்புகள் நமது நெருங்கிய உறவின் நீடித்த கட்டமைப்பாக அமைகின்றன. எனது பயணமானது, பல நூற்றாண்டுகளாக வளர்த்தெடுக்கப்பட்டு, நமது நீண்ட கால வரலாற்றில் ஒன்றுக்கொன்று கலந்தாலோசித்து பதிவுசெய்யப்பட்ட இந்த காலத்தால் போற்றப்படும் தொடர்புகளைக் கொண்டாடுவதையும், மேலும் பலப்படுத்துவதையும் நோக்கமாகக் கொண்டுள்ளது.
தொழிலாளர் மற்றும் வேலைவாய்ப்பு அமைச்சகம்
தேசிய வேலைவாய்ப்புக் கொள்கை
தேசிய வேலைவாய்ப்புக் கொள்கை உருவாக்கத்திற்கான குழு எதுவும் தற்போது இல்லை. நாட்டின் வேலைவாய்ப்பு மற்றும் வேலையின்மை நிலைமைக்கான பல்வேறு தன்மைகளை ஆய்வு செய்யும் பொருட்டு மத்திய அரசு 3 ஆய்வுகளை நடத்தியது.
 வேலைவாய்ப்பு ஆய்வு அடிப்படையிலான அகில இந்திய காலாண்டு நிலைமை
 புலம் பெயர்ந்த தொழிலாளர்கள் குறித்த அகில இந்திய ஆய்வு
 வீட்டு வேலை பணியாளர்கள் குறித்த அகில இந்திய ஆய்வு
இந்த ஆய்வுகள் முறை சார்ந்த மற்றும் முறை சாராத துறைகளை உள்ளடக்கியது.
மத்திய தொழிலாளர் நலன் மற்றும் வேலைவாய்ப்பு அமைச்சகத்தின் இணையமைச்சர் திரு.ராமேஸ்வர் தெலி மாநிலங்களவையில் இன்று இந்தத் தகவலைத் தெரிவித்தார்.
பிரதமர் அலுவலகம்
இந்தியாவின் தளவாடத் துறையை மாற்றியமைப்பதில் ஒருங்கிணைந்த தளவாடங்கள் இடைமுகத்தளத்தின்  பங்கிற்கு பிரதமர் பாராட்டு
இந்தியாவின் தளவாடத் துறையை மாற்றியமைப்பதில் ஒருங்கிணைந்த தளவாடங்கள் இடைமுகத்தளத்தின்  பங்கை பிரதமர் திரு. நரேந்திர மோடி பாராட்டியுள்ளார்.
மத்திய வணிகம் மற்றும் வர்த்தகத்துறை அமைச்சர் பியூஷ் கோயல் ட்வீட் செய்திருப்பதாவது:
“தளவாடங்களின் ஒற்றை சாளர தளம் சரக்குகளின் இயக்கத்தில் புரட்சியை ஏற்படுத்தியுள்ளது. இது நேரம் மற்றும் செலவு இரண்டையும் மிச்சப்படுத்துவது மட்டுமின்றி, நாட்டின் தன்னம்பிக்கைக்கும் மிகவும் உதவியாக இருக்கும்’’.